**Referat fra område møde d. 18. december 2018 Ishøj Idrætscenter**

**Ad 1. Nyt fra HI ved områdeformand Claus Larsen.** Der blev afviklet HB møde i forbindelse med Campus 2018 d. 21. november. Fra mødet kan berettes:

* HI har søgt efter samarbejdspartnere indenfor forhandlingskartellet (de 12 mindre fagforeninger vi allerede er i forbund med), til deling af administrationen pt. placeret i Solrød. Det Offentlige Beredskabs Landsforbund (DOBL), Dansk Formandsforening (DFF) der dækker formænd for byggepladser, entreprenører o.lign.)
* Der var indlæg omkring FH (Fagbevægelsens Hovedorganisation), den nye fusion mellem LO og FTF.
* HI-Bladet får nyt lay-out mm., da HI nu samarbejder med nyt firma omkring HI-Bladet.
* Campus 18 havde ”kun” ca. 80 deltagere, på trods af gode emner. Måske der var konkurrence fra andet arr. med Connect Sport, hvorfor der bør samarbejdes bedre i forhold til at undgå en gentagelse.

For Claus var emnet brandsyn, driftsjournaler osv. meget relevant og kunne være tema på et af de kommende områdemøder.

**Ad 2. PFA pension ved Jens Nordentoft.**

* Der opfordres til, at man bestiller en personlig samtale over telefon og PC-skærm eller ved personligt fremmøde, så der kan gås i dybden med de individuelle forhold, børn/ingen børn, valg af risikoprofil mv.. Da udgangspunktet er én model, der jo ikke passer på alle.
* Vi har som medlemmer af HI, en pensionsordning hos PFA, da ”forhandlingskartellet” samlet har indgået en aftale med PFA.
* Vi/forhandlingskartellet har et eget site: pfa.dk/fk her kan du se indholdet af aftalen.
* Log også på ”Mit PFA” og se ordningen samt evt. arbejdsgiverbetalt pension hos PFA.
* Det er muligt at tilkøbe (og senere fravælge) frivillige ekstra dækninger på fx erhvervsevne, helbredsikring afhængig af din arbejdssituation og private forhold.

Enkelte havde deres ”egen” opfattelse af, hvordan man bedst håndterede sine pensionsforhold og det er der jo også plads til.

**Ad 3. Videreuddannelse ved Claus Frejo IUC.**

* Idræt er blevet en branche, hvor der forventes ”professionelle” aktører og medarbejdere.
* Fra facilitet til facilitator. Det kræver en uddannelsesplan, hvis man vil have en karriere.
* Vi tilbyder uddannelse på akademi-niveau = 50 ects point. Dette opnås via 2 større moduler Personlig ledelse og Strategisk ledelse (af et center), der tilsammen giver 35 ects point. Der kan herefter suppleres op til 50 ects point, ved at vælge mellem en række mindre moduler, der hver giver 5 ects point. Der afsluttes med en bestået hovedopgave.
* Der er tilskudsmuligheder til akademi-niveau via ”Omstillingsfonden”, hvor der kan søges op til kr. 10.000. Arbejdsgiver får tilskud til dækning af medarbejder der er på uddannelse på anden vis på 5-600 kr. dagligt.
* Kan vi samle medarbejdere fra 5-10 idrætsanlæg fra område 1, kan vi få placeret et eller flere af de små uddannelsesmoduler i område 1. Så sparer vi på udgifter til transport og evt. overnatning. Vi kunne lave en uddannelsesgruppe fra område 1 til at koordinere med Claus Frejo fra IUC.

Mødet blev afsluttet med en rundvisning på idrætscentret og dejlig frokost.

Husk, at der vil blive sendt en opkrævning på kr. 300 i deltager gebyr.

Referent Finn Thorsøe 21. december 2018